Lawrence of Arabia

Lawrence of Arabia er et britisk biografisk krigsdrama fra 1962 regissert av David Lean. Filmen handler om livet til den britiske offiseren T. E. Lawrence. Under første verdenskrig bidro han til å samle store deler av det arabiske folk samt å svekke tyrkisk dominans i regionen. Rollen som Lawrence spilles av Peter O'Toole, mens sentrale biroller spilles av Alec Guinness, Jack Hawkins, Anthony Quinn, Omar Sharif og Anthony Quayle.

Filmen vant syv Oscar-priser, inkludert for beste film.

Handling 
Handlingen er lagt til Midtøsten under første verdenskrig. Den unge britiske offiseren T.E. Lawrence blir sendt fra Kairo til Arabia for å vurdere situasjonen der. Her får han se hvordan araberne blir knust av tyrkiske kampfly og hvordan de må underkaste seg britisk militært styre for å kunne slå tilbake. Lawrence liker ingen av alternativene og tar heller initiativet til et arabisk opprør. Han forsøker å samle flere stammer for å bruke deres kjennskap til ørkenen som sitt fremste våpen mot tyrkerne. Mot alle odds når han sine målsetninger.

Om filmen 
Filmmanuset er bygget på Lawrences egne memoarer Seven Pillars of Wisdom. Filmversjonen, som var skrevet av Michael Wilson og Robert Bolt, presenterer en mer romantisert versjon av Lawrence og endrer flere av hendelsene.

Lawrence of Arabia er en av de mest omtalte og prisbelønnede filmer fra det 20 århundre. Den ble tildelt et titalls av de aller gjeveste og meste kjent filmprisene da den kom. Filmen huskes også for sin karakteristiske musikk komponert av den prisbelønnede komponisten Maurice Jarre. 

Filmen har fått meget gode kritikker og har blant annet oppnådd så mye som 98 % på filmsiden Rotten Tomatoes og 100 % på Metacritic.  

I 1991 ble filmen funnet betydningsfull nok av USAs Library of Congress til å bli bevart i National Film Registry. Det amerikanske filminstituttet har kåret O'Tooles rollefigur til filmhistoriens 10. beste helteskikkelse.

Filmen ble distribuert av Columbia Pictures i USA og de fleste andre land hvor den ble vist på kino.

Priser

I rollene

Referanser

Eksterne lenker 
 

Britiske dramafilmer
Britiske krigsfilmer
Britiske historiske filmer
Britiske biografiske filmer
Filmer fra 1962
Oscar for beste film
Golden Globe for beste dramafilm
Vinnere av Sølvklumpen
Filmer bevart i USAs nasjonale filmregister
Arabiskspråklige filmer
Engelskspråklige filmer
Tyrkiskspråklige filmer
Filmer om første verdenskrig
Filmer lagt til Vest-Asia
Filmer lagt til ørkenområder
Filmer lagt til Egypt